《出塞行四首送郭建初归戚都护幕中 其一》
明代·黄克晦

锁甲摇华铁戟寒，韬弓插羽上雕鞍。班超自有封侯骨，世业宁论是史官。

作者简介：明福建惠安人，一作晋江人，字孔昭，号吾野。能诗、善书、工画，称三绝。少时于沙岸画沙作山水景物，长学画，宗沈周，笔甚苍劲，称神品。有《北平稿》、《楚游集》、《匡庐唱和集》、《吾野诗集》。